Flere hundre var på plass - både svømmere og foreldre 
Svømming er populært og søndag var flere med på sitt aller første svømmestevne.  SVØMMING: Rundt 150 unge svømmere stilte da Randaberg IL Svømming arrangerte rekruttstevne i svømmehallen i dag. Deltakerne kom fra hele Sør-Rogaland. – Dette er noe vi gjør en gang hvert år og for mange er dette det aller første stevne de deltar på, og selvsagt er mange spent, både barn og foreldrene som sitter på tribunen, sier Sonali Rathour Hansen i svømmegruppen.  Hun, sammen med en del andre har hatt en del å gjøre for å få stevnet i gang. – Ja, det er mye forberedelser som skal gjøre når det kommer 150 svømmere på besøk. I dag er det gjennomføringen og folk virker å være godt fornøyd. fortsetter hun. Det er nemlig slik at man svømmer og svømmer, i ulike årsklasser og ulike distanser og heat.  Under i videoen ser du ett heat – for 10-åringer som for første gang svømmer 100 meter medley, altså fire øvelser på distansen, nemlig butterfly, rygg, bryst og til slutt crawl. I «speakerbua» hadde en av klubbens veteraner – og trenere, Arne Borgstrøm tatt plass med mikrofonen i hånden. Han loset svømmere og publikum gjennom dagen.  – De er en del yngre enn jeg var da jeg startet med svømming. Jeg drev på med mye i min ungdom,, men det var først da jeg var 13 år det ble satsing på svømming for min del.  Det er noe han neppe angrer i dag, for som 17-åring deltok han i sommer-OL i Montréal i Canada, som 17- åring.  Siden det ble det blant annet fem kongepokaler og hele 74 NM-gull på 65-åringen fra Odda, men som har bodd her i distriktet i mange år.  – Det er klart det er kjekt å se at svømmerne starter tidligere enn det jeg gjorde. Et slikt stevne vi har i dag er viktig for oss – og viktig for rekrutteringen videre, mener han. 
Rundt 150 unge svømmere deltok i rekruttstevne arrangert av Randaberg IL Svømming i Sør-Rogaland. Dette årlige stevnet markerer, for mange deltakere, deres første svømmekonkurranse. Veteran og tidligere OL-deltaker, Arne Borgstrøm, fungerte som speaker og mener stevnet er viktig for rekruttering.